open-index/open-wikipedia-markdown huggingface dataset:
Per Olof Sundman

**Per Olof Sundman** (4. syyskuuta 1922 Vaxholm – 9. lokakuuta 1992 Tukholma) oli ruotsalainen kirjailija ja poliitikko.

Sundman oli keskustapuolueen edustajana Ruotsin valtiopäivillä 1969–1979. Ensimmäisen kirjansa, novellikokoelman *Jägarna*, Sundman julkaisi vuonna 1957. Pian sen jälkeen hänestä tuli kansainvälisesti menestynyt kirjailija. Hänen teoksiaan on verrattu Ernest Hemingwayn teoksiin. Vuonna 1968 hän sai Pohjoismaiden neuvoston kirjallisuuspalkinnon novellistaan *Ingenjör Andrées luftfärd*. Vuonna 1975 hänestä tuli Ruotsin akatemian jäsen.

Sundmanin novellin *Jägarna II* pohjalta on tehty elokuva *[[Jakten (vuoden 1965 elokuva)|Jakten]]* (1965).

## Suomennetut teokset
* *Retkikunta* (*Expeditionen*); suom. Kyllikki Hämäläinen, Otava 1963
* *Kaksi päivää, kaksi yötä* (*Två dagar, två nätter*); suomentanut Kyllikki Härkäpää. Helsinki: Otava 1967
* *Insinööri Andreen ilmapurjehdus* (*Ingenjör Andrées luftfärd*); suomentanut Seppo Harjulehto. Otava 1969
* *Laakson saaga* (*Berättelsen om Såm*, 1977); suom. Kaarina Ripatti, Helsinki: Kirjayhtymä 1983 
;Novelli
* Tiskaaja, teoksessa: *27 pohjoismaista kertojaa*, toim. Lars Hamberg, Tammi 1964

## Lähteet
Wolter Magnus von der Pahlen

**Wolter Magnus von der Pahlen** (n. 1644 Heinola – 24. helmikuuta 1714 Isokyrö) oli suomalainen aatelinen ja upseeri.

## Henkilöhistoria
Von der Pahlen oli Heinolan Paason kartanon isäntä. Hän oli sotilasarvoltaan kapteeni, ja hän osallistui suuren Pohjan sodan Napuen taisteluun, jossa hän kaatui. Paaso jäi von der Pahlenin kuoleman jälkeen tyhjilleen, ja sen hallinta siirtyi hetkellisesti hänen veljelleen Cristian von der Pahlenille, joka jäikin myöhemmin riitelemään kartanosta ja sen tiluksista Odert Reinhold von Essenin kanssa. 

## Perhe
**Puolisot**: Anna Maria von der Pahlen (o.s. von Schildt) (1644–1688), aatelisrouva.

**Lapset**: 
* Catharina tai Katarina Woltersdotter Soilander (o.s. Von der Pahlen) (1690–1771), leskeksi jäätyään meni naimisiin seppä Petter Tranbergin kanssa.
* Maria von der Pahlen (1709–21. marraskuuta 1780), naimisissa Axel von Beckerin kanssa.
* Anna Marghareta von Pahlen (n. 1695–1752 jälkeen), naimisissa kapteeni Daniel Schavonin kanssa .

## Katso myös
* Von der Pahlin suku.

## Lähteet
*https://runeberg.org/frfinl/0085.html Viitattu 5.6.2020.
*https://runeberg.org/frfinl/0085.html Viitattu 5.6.2020.
*https://www.adelsvapen.com/genealogi/Von_Becker_nr_642#TAB_9 Von Becker nr 642 aateliskalenteri (TAB. 9) Axel  ja Maria von der Pahlen Viitattu 7.6.2020.
*http://ollivonbecker.blogspot.com/2017/02/von-becker-suvun-vaiheiden-hahmotusta.html von becker Viitattu 7.6.2020.
*https://books.google.fi/books?. Viipurista venäjän vangiksi 1710-1722, s. 108 von der Pahlin. Viitattu 7.6.2020.
*https://runeberg.org/anrep/1/0137.html Aateliskalenteri Von  Becker TAB. 3 Maria Von der Pahlen Viitattu 8.6.2020.
*https://runeberg.org/frfinl/0085.html Runeberg, mainittu Kristian Magnus von der Pahlen Viitattu 8.6.2020.
*https://hiski.genealogia.fi/hiski/5qa59n?fi+0628+vihityt+131 Viitattu 28.3.2025
Victor von Stedingk

**Victor Carl Ernst Berend Heindrich von Stedingk** (1751 Pinnow, Saksa – 1823 Tukholma) oli ruotsalainen upseeri ja merisotilas ja kuului ruotsalaiseen vapaaherralliseen aatelissukuun. Hänen veljensä oli sotamarsalkka Curt von Stedingk.

Victor von Stedingk meni armeijaan jo 11-vuotiaana. Hän tuli Amiraliteetin kadetiksi vuonna 1765 ja suoritti upseeritutkinnon 1768. Hän palveli ensin ulkomailla ja sekä Ruotsin avomerilaivastossa. Vuonna 1777 hän siirtyi Ruotsin saaristolaivastoon ruotsalaisen eskaaderin tykistömajuriksi.

Vuosina 1778–1783 von Stedingk palveli Ranskan laivastossa. Hän osallistui silloin Grenadan ja Saint-Martinn taisteluihin vuonna 1779 ja sai Pour le mérite militaire -kunniamerkin.

Von Stednigk palasi Ruotsiin takaisin vuonna 1784 armeijan laivaston everstiluutnantiksi. Kustaan sodassa hän osallistui Suursaaren meritaisteluun vuonna 1788, ja hyökkäsi vuonna 1789 venäläisten Porkkalan-tukikohtaan Turun eskaaderin komentajana. Ruotsinsalmen toisessa meritaistelussa hän johti hämeenmaa-luokan Styrbjörn-fregattia.

Victor von Stedingk oli aikalaisten keskuudessa tunnettu pahasuisuudestaan ja huumorintajustaan.

## Lähteet

* Lappalainen, Jussi T., *Kuninkaan viimeinen kortti. Viipurinlahden ja Ruotsinsalmen meritaistelut 1790*. SKS, Helsinki 2011.

### Viitteet
Birger Selin

**Kurt Birger Robert Selin** (28. helmikuuta 1918 Turku – 30. lokakuuta 1992 Tukholma) oli suomalainen kuvanveistäjä, taidemaalari ja graafikko.
Tolvanen maalasi paljon muotokuvia, mutta myös useita monumentaalimaalauksia. 

Taidemaalariksi halunnut Birger Selin lähetettiin 14-vuotiaana harjoittelijaksi sahalle, jossa hän muun muassa piirsi muotokuvia työtovereistaan. Sahalla ollessa hän tapasi myäs Eero Järnefeltin, joka rohkaisi häntä taideuralle.
Selin alkoikin pian opiskella Suomen taideakatemiassa Helsinkiin vuosina 1934–1937 ja 1940-luvun alussa, sekä Kuninkaallisessa taidekorkeakoulussa Tukholmassa vuosina 1946–1947. Selinin ensimmäinen näyttely oli 1939.

Sodan jälkeen Selin toimi joitakin vuosia Ruotsissa muotokuvamaalarina ja kuvittajana. Hän teki myös opintomatkoja Yhdysvaltoihin, Englantiin, Ranskaan ja Italiaan.

Selin on maalannut muotokuvan oopperalaulaja Set Svanholmista ja kenraali Nils Swedlundista.

Selinin vanhemmat olivat kaupunginviskaali Alho Rainer Selin ja Margaretha Furstenborg ja hän oli vuosina 1939–1971 naimisissa Elsa Helena Pihlin kanssa.

## Lähteet
Peter Andersson (jääkiekkoilija, 1965)

**Peter Andersson** (s. 29. elokuuta 1965 Örebro) on ruotsalainen, puolustajana pelannut jääkiekkoilija ja jääkiekkovalmentaja. Hän edusti Ruotsin maajoukkuetta Albertvillen olympialaisissa 1992 ja neljissä MM-kilpailuissa, joissa hän saavutti yhden MM-hopean ja kaksi MM-pronssia. Hän voitti alle 18-vuotiaiden Euroopan-mestaruuden vuonna 1982. 

Andersson edusti kausina 1981–1983 Örebro IK:ta ja siirtyi sitten pääsarjajoukkue Färjestad BK:hon, jossa hän pelasi kuusi kautta ja voitti Ruotsin-mestaruuden vuosina 1986 ja 1988. Kausina 1989–1992 Andersson edusti Malmö IF:ää, jossa hän voitti Ruotsin-mestaruuden vuonna 1992. NHL-seura New York Rangers oli varannut Anderssonin jo vuoden 1983  neljännellä kierroksella 73. varausvuorolla, ja kausina 1992–1994 Andersson pelasi Rangersissa ja Florida Panthersissa yhteensä 47 runkosarjaottelua, joissa hän teki kuusi maalia ja antoi 13 maalisyöttöä. Tämän jälkeen hän pelasi Malmö IF:ssä, saksalaisseura Düsseldorfer EG:ssä, italialaisessa HC Bolzanossa ja sveitsiläisseura HC Luganossa. Hän voitti Saksan-mestaruuden vuonna 1996, Italian-mestaruuden vuonna 1997 ja Sveitsin-mestaruuden vuonna 1999. Hänen viimeinen täysi pelikautensa oli Malmössä kaudella 2004–2005.

Andersson toimi Malmö Redhawksin general managerina kausina 2005–2008. Seuraavalla kaudella hän toimi Malmön apulaisvalmentajana ja siirtyi kesken kauden Örebro HK:n päävalmentajaksi, missä tehtävässä hän pysyi kauden 2012–2013 loppuun saakka. Seuraavina kolmena kautena hän oli Sveitsissä HC Luganon apuvalmentajana. Kaudet 2016–2020 hän oli Malmö Redhawksin päävalmentaja. Kaudeksi 2020–2021 hän siirtyi Brynäs IF:n päävalmentajaksi mutta sai potkut ennen kauden viimeisiä otteluita. Hän on toiminut lokakuusta 2022 alkaen sveitsiläisseura Lausannen apuvalmentajana.

Peter Anderssonin pojista Rasmus Andersson on pelannut NHL:ssä ja Calle Andersson on myös pääsarjatason jääkiekkoilija.

## Lähteet
Yhdystie 6042

**Yhdystie 6042** on yhdystie joka kulkee Keuruun Haapamäellä sijaitsevasta yhdystien 3481 risteyksestä Haapamäen rautatieasemalle. Tien pituus on 850 metriä. Tien osoitenimenä on *Asematie* koko matkan ja se kulkee koko pituudeltaan katuverkolla. Tien varrelle sijoittuviin palveluihin lukeutuvat muun muassa paikallinen päiväkoti ja elektroniikkamyymälä.

## Lähteet
Yhdystie 6044

**Yhdystie 6044** on yhdystie joka kulkee Keuruulla sijaitsevasta kantatien 58 ja valtatien 23 kiertoliittymästä Lapinsalmen ylittävän sillan juurelle. Tien pituus on 900 metriä.

Tien osoitenimenä on *Kangasmannilantie* koko matkan.

## Lähteet
Kim So-hyun

**Kim So-hyun** (, s. 4. kesäkuuta 1999 Australia) on korealainen näyttelijä, malli ja laulaja. Hän aloitti uransa lapsinäyttelijänä vuonna 2006 ja sai alun perin yleisön huomion näyttelemällä nuorta tulevaa kuningatarta elokuvassa *[[Moon Embracing the Sun]]* (2012) ja nuorta tragediaan joutuvaa tyttöä elokuvassa *[[Missing You (2013 TV series)|Missing You]]* (2013). 

Kimin ensimmäinen päärooli oli teinidraamassa *[[Who Are You: School 2015]]* (2015), minkä jälkeen hän on näytellyt muun muassa musikaalissa *[[Page Turner (televisiosarja)|Page Turner]]* (2016), historiallisessa melodraamassa *[[The Emperor: Owner of the Mask]]* (2017) ja romanttisessa komediassa *[[Radio Romance (televisiosarja)|Radio Romance]]* (2018). Hän näyttelee vuonna 2025 alkaneessa JTBC:n toimintakomediasarjassa *Good Boy*.

## Lähteet
Yhdystie 6045

**Yhdystie 6045** on yhdystie joka kulkee Keuruun Pohjoisjärveltä saman kaupungin alueella sijaitsevaan Kalettomaan. Tien pituus on 4 kilometriä.

Tien osoitenimenä on *Kalettomantie* koko matkan.

## Lähteet
Håkan Nordin

**Håkan Nordin** (s. 15. tammikuuta 1961 Venjan, Mora) on ruotsalainen jääkiekkoilija, pelipaikaltaan puolustaja. Hän edusti Ruotsin maajoukkuetta Sarajevon olympialaisissa 1984 ja saavutti olympiapronssia, Hän voitti vuonna 1981 alle 20-vuotiaiden maailmanmestaruuden ja hänet valittiin turnauksen tähdistökentälliseen.

Nordin siirtyi Mora IK:sta vuonna 1980 pääsarjaseura Färjestad BK:hon, jota hän edusti kahdeksan kautta ja jossa hän voitti Ruotsin-mestaruuden vuosina 1981, 1986 ja 1988. Kaudet 1988–1992 hän edusti Västra Frölunda HC:ta ja viimeisellä pelikaudellaan 1992–1993 Arvika HC:ta. NHL-seura St. Louis Blues varasi Nordinin vuoden 1981  toisella kierroksella 36. varausvuorolla mutta Nordin ei koskaan pelannut NHL:ssä.

## Lähteet
Dr19

**Dr19** on VR:n dieselveturi, joita yhtiö tilasi 60 kappaletta Stadlerilta vuonna 2019 noin 200 miljoonalla eurolla. Tilaukseen kuuluu myös optio 100 veturin lisätilauksesta ja vetureiden kunnossapidosta. Dr19-veturit tulevat korvaamaan pääosin VR:n vanhemmat dieselveturit, mutta ne eivät akselipainonsa vuoksi sovellu kevyen kiskopainon radoille.

## Tekniikka
Uusissa vetureissa on kaksi 950 kilowatin tehoista dieselmoottoria, joiden polttoaineena voidaan käyttää biodieseliä. Dieselmoottorit pyörittävät generaattoria, joka antaa virran teleihin sijoitetuille sähköisille ajomoottoreille.
Vetureita voidaan tarvittaessa käyttää ainoastaan yhdellä dieselmoottorilla ja ne on varusteltu start/stop-tekniikalla. Vetureiden huippunopeus on 120&nbsp;km/h, paino noin 88 tonnia ja akselipaino noin 22 tonnia. Niiden vetokyky on 2&nbsp;500 tonnia, ja ne on räätälöity toimimaan Suomen talvisissa olosuhteissa. Veturit on suunniteltu toimimaan 40 asteen pakkasessa ja suunnittelussa on kiinnitetty huomiota muun muassa siihen, ettei alustaan kerry jäätä tai lunta. Vetureiden modulaarinen rakenne mahdollistaa myös tulevaisuudessa esimerkiksi käyttövoiman muutoksen ympäristöystävällisempään vaihtoehtoon. Veturit valmistetaan Stadlerin tehtaalla Valenciassa Espanjassa ja niiden käyttöiäksi on arvioitu vähintään 30–40 vuotta. Vetureita tullaan käyttämään ratapihojen vaihtotöissä, tavarakuljetusten kuormaus- ja purkupaikoilla sekä sähköistämättömien rataosien junaliikenteessä. Vaihtotöissä veturin tärkein ominaisuus on kehittynyt radio-ohjaus, jonka ansiosta vaunujen järjestely sujuu entistä nopeammin ja tarkemmin.

## Toimitukset
Sarjan ensimmäinen veturi 2831 saapui 1. helmikuuta 2022 Hangon satamaan, josta veturi kuljetettiin Tampereelle 2. helmikuuta 2022. Toinen veturi 2832 kuljetettiin Tampereelle 19. huhtikuuta 2022 ja kolmas veturi 2833 12. heinäkuuta 2022. Kolmas veturi kävi pakkastesteissä Wienissä ennen Suomeen tuontia. Neljäs veturi 2834 ja viides veturi 2835 toimitettiin 1. joulukuuta 2022. Vuonna 2022 veturit kävivät läpi laajan testiohjelman. Koeajoja tehtiin pääasiassa Tampereen seudulla. Kaupallinen liikenne vetureilla alkoi 3. toukokuuta 2023. Veturit 2836, 2837 ja 2838 toimitettiin 5. syyskuuta 2023. Veturit 2839, 2840 ja 2841 tuotiin 8. marraskuuta 2023. Veturit 2842, 2843 ja 2844 tuotiin 8. joulukuuta 2023 ja veturi 2845 18. tammikuuta 2024. Veturit 2846, 2847 ja 2848 tuotiin 11. kesäkuuta 2024. Veturit 2849–2852 toimitettiin 13. syyskuuta 2024. Veturit 2853–2855 tuotiin 5. joulukuuta 2024. Kaikkien vetureiden on määrä olla käytössä vuoteen 2026 mennessä.

## Teknisiä tietoja
Moottori, Dr19 2831–2890
* Tyyppi: C32
* Valmistaja: Caterpillar, Yhdysvallat
* Suurin teho: 950 kW
* Suurin käyntinopeus: 2&nbsp;100 r/min
* Toimintatapa: 4-tahtidiesel
* Sylinteriluku: 12
* Iskutilavuus: 32,1 l (1&nbsp;958,8 in³)
* Sylinterin halkaisija: 145 mm (5,7 in)
* Iskunpituus: 153 mm (6,4 in)

## Luettelo Dr19-vetureista

## Lähteet

## Aiheesta muualla

* VR Transpoint: Uudet veturit leikkaavat dieselvedon päästöjä
* Dr19 Junawikissä
Yhdystie 6043

**Yhdystie 6043** on yhdystie joka kulkee Keuruun Haapamäellä sijaitsevasta yhdystien 3481 risteyksestä Haapamäen rautatieaseman tavara-asemalle. Tien pituus on 350 metriä. Tien osoitenimenä on *Tavaratie* koko matkan ja se sivuaa koko pituudeltaan Kangaslammen itäisiä rantoja. Tien varrella ei sijaitse lainkaan kaupallisia palveluja.

## Lähteet
Jan Erixon

**Jan Erixon** (s. 8. heinäkuuta 1962 Skellefteå) on ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta Kanada-cupissa 1981 sekä vuosien 1982 ja 1983 MM-kilpailuissa. Hän voitti vuonna 1981 alle 20-vuotiaiden maailmanmestaruuden ja hänet valittiin turnauksen tähdistökentälliseen.

Erixon edusti Skellefteå AIK:ta vuoteen 1983 saakka. NHL-seura New York Rangers varasi Erixonin vuoden 1981  toisella kierroksella 30. varausvuorolla, ja vuonna 1983 Erixon siirtyi Rangersiin, jossa hän sitten pelasi kymmenen kautta. Parhaat kausikohtaiset tehopisteensä NHL:n runkosarjassa hän keräsi heti avauskaudellaan, kun hän teki viisi maalia ja sai 25 syöttöpistettä eli yhteensä 30 tehopistettä. Parhaaseen maalimääräänsä, kahdeksaan, hän ylsi kausina 1986–1987 ja 1991–1992, ja viimeksi mainitulla kaudella hän teki pudotuspelien piste-ennätyksensä 2&nbsp;+&nbsp;3&nbsp;=&nbsp;5. Kaikkiaan Erixon pelasi NHL:ssä 556 runkosarjaottelua, joissa hän teki 57 maalia ja antoi 159 maalisyöttöä, sekä 57 pudotuspeliä, joissa hän teki seitsemän maalia ja sai seitsemän syöttöpistettä. Erixon päätti pelaajauransa kaudella 1993–1994 Skellefteå AIK:n joukkueessa.

Jan Erixonin poika Tim Erixon on pelannut jääkiekkoa NHL:ssä ja Ruotsin maajoukkueessa.

## Lähteet
Clear (EP)

**Clear** on yhdysvaltalaisen progressiivisen metalliyhtye Peripheryn toinen EP. Se julkaistiin 28. tammikuuta 2014. EP on kokeellinen: avauskappaletta lukuun ottamatta yhtyeen jokainen jäsen on säveltänyt jokaisen kappaleen, vastaten itse sen luovasta suunnasta.

## Tausta
Jake Bowen kertoi EP:stä:  Clear on kokeilu, jolla tutkitaan kaikkia bändin erilaisia sävellystyylejä. On harvinaista, että on bändi, jossa jokainen jäsen voi säveltää ja tuottaa musiikkia. Kun jokainen jäsen hallitsi omia kappaleitaan, äänittäminen antoi meille mahdollisuuden mennä tyylin ja saundin osalta minne halusimme. Jokaisella kappaleella on myös melodinen teema joka esitellään "Overture"-introkappaleessa. Tämä yhdistää kaikki kappaleet toisiinsa vaikka ne kuulostavat rajusti erilaisilta.EP:llä ei ole kansitaidetta yhtyeen päätöksestä.

Esiversio kappaleesta "Feed the Ground" paljastui vuonna 2012 Spencer Sotelon ja Matt Halpernin The Mothership -projektin demona.

## Kappalelistaus

## Kokoonpano

; Yhtye

* Spencer Sotelo – laulu
* Misha "Bulb" Mansoor – kitara
* Jake Bowen – kitara
* Mark Holcomb – kitara
* Adam "Nolly" Getgood – basso
* Matt Halpern – rummut

; Muita muusikoita

* Nick Johnston – kitarasoolo kappaleessa "The Parade of Ashes"

; Tuotanto

* Misha "Bulb" Mansoor – tekniikka, miksaus kappaleissa "Overture", "The Summer Jam", "Zero" ja "Pale Aura"
* Adam "Nolly" Getgood – kappaleiden "Overture" -, "The Summer Jam" -, "Zero" -, "Extraneous" -, "Pale Aura" masterointi ; tekniikka, miksaus kappaleessa "Extraneous"
* Spencer Sotelo – tuotanto kappaleissa "Feed the Ground" ja "The Parade of Ashes"; laulun miksaus
* Matt Halpern – tuotanto "Feed the Ground" -kappaleessa
* Taylor Larson – tuotanto, äänitys, suunnittelu, miksaus, masterointi kappaleissa "Feed the Ground" ja "The Parade of Ashes"
** Ernie Slenkovich – tekniikka kappaleissa "Geed the Ground" ja "The Parade of Ashes"

; Studiot

* Top Secret Audio – tekniikka, miksaus, kappaleiden "Overture", "The Summer Jam", "Zero", "Extra svet", "Pale Aura" masterointi
* Oceanic-studiot – äänitys, miksaus ja masteronti kappaleissa "Feed the Ground" ja "The Parade of Ashes"

## Arvostelut
* AllMusic: 
* Imperiumi: 8/10

## Lähteet
Indian Riverin piirikunta

**Indian Riverin piirikunta** () on Yhdysvaltojen Floridan osavaltiossa sijaitseva piirikunta. Sen väkiluku oli 159&nbsp;923 vuonna 2019. Piirikunnan hallintokeskus on Vera Beachin kaupunki. Piirikunta perustettiin 30. toukokuuta 1925.

## Lähteet

## Aiheesta muualla
Jan Eriksson

**Jan Eriksson** voi tarkoittaa seuraavia henkilöitä:

* Jan Ericson (s. 1923), arkkitehti
* Jan "Moltas" Erikson (1932–1988), viihdetaiteilija
* Jan "Tollarparn" Eriksson (1939–2009), jazzpianisti
* Jan E. Eriksson (1940–1986), pankinjohtaja
* Jan Ericsson (1944–2006), jääpalloilija
* Jan-Anders Eriksson (s. 1944), kuvataiteilija
* Janne Ericson (s. 1950), näyttelijä
* Jan Eriksson (s. 1956), jääkiekkoilija
* Jan Eriksson (s. 1958), jääkiekkoilija
* Jan Ericson (s. 1961), poliitikko
* Jan Erixon (s. 1962), jääkiekkoilija
* Jan Ericson (s. 1962), jääkiekkoilija
* Jan Eriksson (s. 1967), jalkapalloilija
Rillimupinia

**Rillimupinia**  (*Chrysomma sinense*) eli aiemmalta nimeltään **kultasilmätimali** on kerttuihin kuuluva lintulaji. Lajia tavataan Etelä- ja Itä-Aasiasta.

## Koko ja ulkonäkö
Rillimupinia voi kasvaa noin 18 cm pitkäksi. Sukupuolet muistuttavat toisiaan ulkonäöltään. Rillimupinia on väriltään ruskea päästään, selästään, siivistään ja pitkästä pyrstöstään. Silmäkulmajuova on valkoinen ja silmien ympärillä on keltainen rengas. Lajin kurkku ja rinta ovat väriltään valkoiset ja vatsa ruskea.

## Levinneisyys ja elinympäristö
Rillimupiniaa tavataan laajalta alueelta Pakistanista Intiaan ja Sri Lankaan sekä Kaakkois-Aasian läpi Kiinan eteläosiin. Lajin elinympäristöä ovat erityisesti ruovikot ja pensaikot, mutta sitä tavataan myös avointen metsien alakerroksista. Lintua tavataan niin alangoilta kuin vuoriltakin. Rillimupinia liikkuu pareittain tai pieninä ryhminä. Sen ravintoa ovat hyönteiset.

## Lähteet
Osceolan piirikunta (Florida)

**Osceolan piirikunta** () on Yhdysvaltojen Floridan osavaltiossa sijaitseva piirikunta. Sen väkiluku oli 375&nbsp;751 vuonna 2019. Piirikunnan hallintokeskus on Kissimmeen kaupunki. Piirikunta perustettiin 12. toukokuuta 1887.

Teemapuisto Walt Disney World sijaitsee Osceolan ja sen naapuripiirikunnan Orangen alueilla. Walt Disney Worldilla oli aiemmin hallinnollinen erityisasema, jonka Floridan kuvernööri Ron DeSantis kumosi vuonna 2022. Osceolassa sijaitsee myös Disney-yhtiön 1990-luvulla aloitettu kaupunkihanke Celebration.

## Lähteet

## Aiheesta muualla
Werner Böhm

**Werner Böhm**, tunnettiin taiteilijanimellä **Gottlieb Wendehals** (5. kesäkuuta 1941 Toruń – 2. kesäkuuta 2020 Gran Canaria), oli saksalainen laulaja ja muusikko.

## Diskografia

### Singlet

* 1979: *Herbert*
* 1980: *Morgens Fango – Abends Tango*
* 1981: *Mensch ärgere Dich nicht*
* 1981: *Polonäse Blankenese*
* 1982: *Jap dadel dip, dadel dup dadel*
* 1982: *Der Ohrwurm*
* 1982: *Polonäse mit Getöse*
* 1982: *Damenwahl*
* 1983: *Schick, Schick Bum, Bum*
* 1984: *Get On Up*
* 1984: *I’m a Winner*
* 1985: *Schlappi Räp* met Klaus Schlappner
* 1986: *Alles hat ein Ende, nur die Wurst hat zwei*
* 1990: *Wenn die Nordlichter feiern*
* 1990: *Wenn die Kirschblüten blüh'n im Alten Land*
* 1997: *Samba Ramba Zamba*
* 2000: *Polonäse 2000*
* 2004: *King of the Jungle (Werner Böhm vs. Gottlieb Wendehals)*
* 2004: *Old Mac Donald*
* 2004: *Summertime – Sunny Days (Werner Böhm vs. Gottlieb Wendehals)*
* 2006: *Saalrunde*
* 2006: *Tarzan ist wieder da*
* 2008: *Fernsehen macht dumm dumm*
* 2010: *Polonäse Blankenese* (Haidie vs. Gottlieb Wendehals)
* 2010: *Der neue Böhm*
* 2011: *Der Yeti (Es läuft ein Yeti durch die Serengeti)*
* 2011: *Ein Eisbär in Sibirien*
* 2015: *Gehen wir noch wohin*

### Albumit
* 1979: *Polonäse Blankenese*
* 1982: *ErVolksLieder*
* 1982: *Polonäse mit Getöse*
* 1983: *Da kommt Freude auf*
* 1983: *Gran Canaria*
* 1984: *84 AHEAD*
* 1988: *Polonäse Blankenese*
* 1990: *Freibier für Deutschland*
* 1991: *Wenn die Kirschblüten blüh'n*
* 1998: *Schmarozza*

## Lähteet
Tiheikön väki

**Tiheikön väki** () on englantilaisen Jill Barklemin lastenkirjasarja, joka kertoo Englannin maaseudulla elävästä hiiriyhteiskunnasta. Sen neljä ensimmäistä osaa julkaistiin vuonna 1980 ja vuoteen 2017 mennessä teoksia oli myyty maailmanlaajuisesti yli seitsemän miljoonaa kappaletta. Niiden pohjalta tehtiin televisiosarja vuonna 1996. Kirjasarjaan kuuluvia teoksia on suomennettu kymmenen.

## Tausta
Jill Barklem kehitti *Tiheikön väen* maailman vastaamaan omaa unelmiensa maailmaa, jossa eletään luonnonmukaisessa yhteisössä ja nautitaan elämästä. Barklemin asuinpaikan lähettyvillä sijaitseva Epping Forest inspiroi monia Tiheikön paikoista. Todellisen elämän vastine erään hiiriperheen kotipuulle löytyi vielä vuonna 2023 metsäalueelta. Valkopyökin iäksi arvioitiin tuolloin 400 vuotta. Barklemin poika on kertonut vierailleensa lapsena monesti puun luona.

Barklem yritti luoda hiirten maailmasta mahdollisimman todenmukaisen ja yksityiskohtaisen. Hän poisti ihmisyyteen viittaavia asioita esimerkiksi korvaamalla jalat ja tuumat hännillä ja käpälillä. Barklem myös kokeili kaikkia kirjoissa esiintyviä reseptejä selvittääkseen, onnistuuko ruokien valmistaminen mainituilla raaka-aineilla.

Barklem kehitteli kirjat matkustaessaan oppilaitokseensa Central linella 1970-luvulla. Hän kertoi ideastaan HarperCollins-kustannusyhtiölle vuonna 1978. Alun perin Barklem oli suunnitellut tekevänsä neljä kirjaa: yhden jokaisesta vuodenajasta. Kun ne julkaistiin vuonna 1980, hän päätti jatkaa sarjaa ja julkaisi vuodenaikakirjojen lisäksi vielä toiset neljä kirjaa.

## Teokset
* 
* 
* 
* 
* 
* 
* 
* 

### Suomennetut kokoelmat
* 
* 
* 
* 
* 

### Muiden kirjailijoiden teokset
* 
* 

## Lähteet
* 

### Viitteet

## Aiheesta muualla
* Kirjasarjan kotisivut
Scania PGRT-sarja

**Scania PGRT-sarja** (tunnetaan myös nimellä **LPGRS-sarja**) on Scanian vuodesta 2004 lähtien valmistama kuorma-automallisto, joka korvasi Scania 4-sarjan. Kirjaimet PGRT tulevat ensimmäisen mallisukupolven mallisarjoista. Vuonna 2016 esitellyssä toisen sukupolven mallistossa on mallisarjat L, P, G, R ja S.

## Ensimmäinen sukupolvi (PGRT, 2004–2018)

Ensimmäisen sukupolven mallistosta ensimmäisenä esiteltiin kaukoliikenteeseen tarkoitettu R-sarja keväällä 2004. Noin 65 prosenttia osista oli samoja kuin edeltäneessä 4-sarjassa, mutta hytti ja sisustus olivat uudet ja myös teknisiä parannuksia oli tehty. Malli valittiin Vuoden kuorma-autoksi 2005. Myöhemmin samana vuonna esiteltiin lähinnä jakeluliikenteeseen suunniteltu P-sarja ja nokallinen T-sarja, joka kuitenkin poistui mallistosta jo syksyllä 2005, sillä se ei mennyt kaupaksi odotetulla tavalla. T-sarja jäi viimeiseksi eurooppalaisen kuorma-autonvalmistajan tarjoamaksi nokalliseksi malliksi. Syksyllä 2007 Scania esitteli G-sarjan, joka sijoittuu P- ja R-sarjojen väliin. 
 

Vuonna 2009 mallistoa uudistettiin, näkyvimmin keulan ilmeen osalta. Ohjaamoon tuli uudet mittaristot, ja asiakkaalla oli nyt mahdollisuus valita erilaisten vaihtoehtojen väliltä. Uudistettu R-sarja valittiin jälleen Vuoden kuorma-autoksi 2010. 

## Toinen sukupolvi (LPGRS, 2016–)

Toisen sukupolven mallistossa on täysin uudelleen suunniteltu hytti ja ohjaamo. Elokuussa 2016 esiteltiin ensimmäisinä kaukokuljetuksiin tarkoitetut R-sarja ja S-sarja, joista jälkimmäisessä on täysin tasainen ohjaamon lattia. Täysin uusi mallisarja on erittäin matala L-sarja, joka esiteltiin vuoden 2017 lopulla. Se on suunniteltu ruuhkaiseen kaupunkiympäristöön, missä kuljettaja joutuu usein nousemaan ulos ohjaamosta.

Moottorivaihtoehtoina ovat kuusisylinteriset 6,7- ja 12,7-litraiset, viisisylinterinen 9,3-litrainen ja 16,4-litrainen V8, joiden saatavuus vaihtelee mallisarjasta riippuen. Voimansiirroksi on valittavissa 8- tai 8+1 (lisäryömintävaihde) -vaihteinen aluevaihteisto tai 12- tai 12+2 (kaksi lisäryömintävaihdetta) -vaihteinen aluejakajavaihteisto. Kahdeksanvaihteinen aluevaihteisto ja molemmat aluejakajavaihteistot ovat saatavana myös automatisoituina *Opticruise*-vaihteistoina.

Ensimmäisenä kuorma-autonvalmistajana maailmassa Scania esitteli uuden mallistonsa yhteydessä sivuturvatyynyverhon. Se on suunniteltu antamaan lisäsuojaa erityisesti kuorma-auton kaatumistilanteessa, joka on kuorma-auton matkustajille erityisen vaarallinen onnettomuustyyppi auton ja maan väliin puristuksiin jäämisen riskin vuoksi. Sivuturvaverho on saatavana joko pelkästään kuljettajan puolelle tai molemmille puolille ohjaamoa. 

## Lähteet

## Aiheesta muualla
Kirjallisuusvuosi 1801

**Kirjallisuusvuosi 1801** käsittelee vuoden 1801 tärkeitä kirjallisuuden tapahtumia, uutisia ja julkistuksia.

## Tapahtumia
* Tanskalainen kirjailija Adam Gottlob Oehlenschläger oli silminnäkijänä Kööpenhaminan taistelussa, jossa Horatio Nelsonin johtama brittiläinen laivasto pommitti kaupunkia. Hän kuvasi päivän kulkua tekstissään *April the Second 1801*.
* Ranska luovutti Rosettan kiven briteille Aleksandrian sopimuksen mukaisesti.
* Unkarilainen kirjailija Ferenc Kazincky vapautui vankilasta ja omistaa loppuelämänsä unkarin kielen kehittämiselle.

## Julkaisuja
* Anders Björkqvist &ndash; *Uskon harjoitus Autuuteen* (postilla) 
* François-René de Chateaubriand &ndash; *Atala* 
* Maria Edgeworth &ndash; *Belinda*
* Friedrich Schiller &ndash; *Die Jungfrau von Orléans* (suom. *Orleansin neitsyt*)
* Destutt de Tracy &ndash; *Projets d’éléments d’idéologie* (ensimmäinen osa)

## Lähteet
Henrik Björkqvist

**Henrik Felix Björkqvist** (15. huhtikuuta 1880 Kaskinen – 30. syyskuuta 1947 Kaskinen) oli suomalainen Venäjän keisarillisessa armeijassa ja Suomen armeijassa palvellut eversti, joka toimi sittemmin Kaskisten kaupunginjohtajana.

Björkqvistin vanhemmat olivat merikapteeni Adolf Fredrik Björkqvist ja Anna Evelina Fagerholm. Hän pääsi ylioppilaaksi 1899 Haminan kadettikoulusta ja hänestä tuli venäläisen rakuunarykmentin kornetti 1902. Björkqvist palveli Venäjän armeijassa erityisesti Kaukasian alueella ja hän yleni vuoteen 1916 mennessä everstiksi.

Björkqvist palveli ennen ensimmäistä maailmansotaa Tiflisissä Nižni Novgorodin rakuunoissa. Hän jäi välillä reserviin mutta palasi sitten palvelukseen maailmansodan alettua. Vuonna 1915 hän palveli itärintamalla Bukovinassa Kaukasian alkuperäiskansojan Villissä divisioonassa aliratsumestarina. Vuonna 1917 Tšerkessien ratsurykmentissä everstinä palvellut Björkqvist jäi Venäjän armeijan hajottua Ukrainaan ja pakeni sieltä tšerkessivaimonsa perheen luokse Pohjois-Kaukasiaan. Helmikuussa 1918 Björkqvist liittyi valkoisten venäläisten Vapaaehtoiseen armeijaan ja osallistui armeijan pakoretkeen pohjoiseen kohti Donin aluetta. Donilla Björkqvist jätti armeijan ja lähti palaamaan kohti Suomea. 

Vuonna 1918 Björkqvist palasi Suomeen ja hän palveli everstinä valkoisten armeijassa Suomen sisällissodan aikana. Hän oli sitten Mannerheimin edustajana diplomaattisissa tehtävissä Kaukasian alueella. Vuonna 1922 Björkqvist oli Suomen kauppa-asiamiehenä Bakussa. Myöhemmin Björkqvist toimi Kaskisten kaupunginjohtajana ja Alkon paikallisen liikkeen johtajana. Hän teki itsemurhan ampumalla syyskuussa 1947. Lehtitietojen mukaan Björkqvist oli kavaltanut Alkosta 3&nbsp;000 pulloa alkoholijuomia yhteisarvoltaan 930&nbsp;000 markkaa.

Henrik Björkqvist oli naimisissa ruhtinatar Anna Elvira Gabareffin kanssa.

## Lähteet
Merita (nimi)

**Merita** on naisen etunimi. Se pohjautuu latinan verbiin *mereo, mereor*, josta se on feminiinisukuisen partisiipin yksikkömuoto. Nimen voi tulkita merkitsevän ’ansioitunutta naista’.

Digi- ja väestötietoviraston mukaan Merita on vuoteen 2020 mennessä ollut Suomessa etunimenä noin 780 naisella. Vaikka nimi on suhteellisen yleinen, se ei ole päässyt mukaan suomalaiseen almanakkaan. Kirjassaan *Nimipäivättömien nimipäiväkirja* Pentti Lempiäinen ehdottaa Meritan epäviralliseksi nimipäiväksi syyskuun 22. päivää. Vanhoissa roomalaisissa marttyyriluetteloissa se on ollut Merita-nimisen marttyyrin muistopäivä.

## Tunnettuja Meritoja
* Merita Berg (s. 1991), suomalainen laulaja ja lauluntekijä
* Merita Bruun (s. 1977), suomalainen jääkiekkoilija

## Katso myös
* Merita Pankki

## Lähteet

## Aiheesta muualla
* Etunimien taivutus: Merita (Kotimaisten kielten keskuksen verkkojulkaisu)
Boogaloo (liike)

**Boogaloo** on löyhästi järjestäytynyt militantti äärioikeistolainen liike, jonka tavoitteena on sytyttää Yhdysvaltoihin sisällissota. Liike koostuu pääosin hallitusta ja kaksipuoluejärjestelmää vastustavista jäsenistä, mutta koska se on löyhästi järjestäytynyt, siinä on myös mukana valkoisia nationalisteja ja vasemmistolaisia anarkisteja. Boogaloo siis koostuu monista eri ideologioista, mutta kaikki sen jäsenet jakavat tavoitteen sisällissodan aloittamisesta.

Boogaloo-liikkeen jäsenet yleensä pukeutuvat kirkkaisiin vaatteisiin ja havajipaitoihin, ja he ovat raskaasti aseistuneita esimerkiksi rynnäkkökiväärein. Liike nousi suuren yleisön tietoisuuteen COVID-19-taudin rajoitustoimia vastustavissa mielenosoituksissa.

Liikkeen nimi tulee pääosin huonoja arvosanoja saaneesta *[[Breakin' 2: Electric Boogaloo]]* -elokuvasta.

## George Floydin kuolemaan liittyvät mielenosoitukset

Yhdysvaltain liittovaltion poliisi pidätti kolme liikkeen jäsentä George Floydin kuolemaan liittyvissä mielenosoituksissa. Jäsenten tavoitteena oli lietsoa mielenosoituksissa väkivaltaisuuksia. Boogaloo-liikkeen jäseniä on nähty muissakin mielenosoituksissa. Yhdysvaltain keskusrikospoliisin raporttien mukaan osa liikkeen jäsenistä kannattavat mielenosoituksia ja toimivat vastavoimana poliisille, kun jotkut taas pyrkivät väkivaltaiseen ekstremismiin.

## Katso myös
* Oath Keepers
* Proud Boys

## Lähteet
Vercassivellaunos

**Vercassivellaunos** (k. noin 46 eaa.) oli gallialaisten arvernien päällikkö, joka johti Alesian piirityksessä gallialaisten ylipäällikkö Vercingetorixin tueksi lähetettyjä apujoukkoja yhdessä atrebaattien Commiuksen sekä heedujen Viridomaruksen ja Eporedorixin kanssa. Caesarin mukaan hän oli Vercingetorixin serkku. Gallialaisten tappion jälkeen Vercassivellaunos joutui roomalaisten vangiksi. Luultavasti hänet surmattiin Roomassa serkkunsa tavoin Caesarin Gallian triumfin jälkeen.

## Lähteet
Kastéllin lentoasema

**Kastéllin lentoasema** (, ICAO: **LGTL**, YPA: **ΚΑΤΛ**), myös *Kastéllin sotilaslentokenttä* (), on yhdistetty sotilas- ja siviililentokenttä, joka sijaitsee Minóa Pediádan kunnassa Kreetalla Kreikassa lähellä Kastéllin kylää, noin 40 kilometriä Iraklionista. Lentokenttä avattiin vuonna 1940.

Lentokenttä sijaitsee noin 360 metrin korkeudella meren pinnasta laskettuna. Kentällä on yksi kiitotie, joka on  metriä pitkä. Lentoasemaa käyttävät Kreikan ilmavoimien F-16 -sotilaskoneet. Lentoasemalle suunnitellaan laajennusprojektia, jonka on määrä valmistua vuonna 2025.

## Laajennus

Suunniteltu uusi lentoasema sijaitsee nykyisen lentoaseman lounaispuolella. Ensimmäistä kertaa aiheesta puhui Kreikan pääministeri Andréas Papandréou vuonna 1986. Lentokentän on suunniteltu korvaavan nykyisen Iraklionin kansainvälisen lentoaseman. Kenttää varten on jo rakennettu uusia valtateitä Chersónisoksen kaupungista etelään. Lentoaseman rakennustyöt julistettiin alkaneeksi helmikuussa 2020 Iraklionissa pidetyssä tiedotustilaisuudessa. Rakentaminen tulee maksamaan yli miljardi euroa. Rakentamiselle on varattu yhteensä 60 kuukautta, ja rakennustöiden olisi tarkoitus olla valmiit vuonna 2025.

Uudelle lentoasemalle rakennetaan  metriä pitkä kiitotie vanhan kiitotien viereen. Terminaalirakennuksen kooksi tulee  neliömetriä ja koko lentokenttäalueen koko tulee olemaan noin 600 hehtaaria. Etäisyys Iraklionin vanhalta lentoasemalta uuteen paikkaan on noin 35 kilometriä.

## Lähteet
Kujavia

**Kujavia** () on historiallinen alue Puolassa. Se kuuluu nykyisin Kujavia-Pommerin voivodikuntaan. Se sijaitsee Keski-Puolan pohjoisosassa Veikselin vasemmalla rannalla.

## Tärkeimpiä kaupunkeja

## Kuvia

Tiedosto:Inowroclaw kosciol NMP.jpg|Neitsyt Marian kirkko 1100-luvulta, Inowrocław.
Tiedosto:Katedra p.w. Wniebowzięcia NMP we Włocławku1 N. Chylińska.JPG|Włocławekin katedraali.
Tiedosto:PL Kruszwica Mysia Wieza.JPG|Kruszwican linnan "Hiiritorni".
Tiedosto:Strzelno 2.jpg|P. Procopiuksen rotunda 1100-luvulta, Strzelno.
Tiedosto:Biały Spichrz 03 2011.jpg|Perinteistä ristikkoarkkitehtuuria Brdajoen rannalla, Bydgoszcz.
Tiedosto:Bydgoszcz stary kanał sluza V.jpg|Sulkuportti Bydgoszczin kanavassa.
Tiedosto:Hotel „Pod Orłem”, 1893-1896, Bydgoszcz by AW.jpg|Bydgoszcz 1800-luvulta, ”Kotkahotelli”.


## Lähteet

## Aiheesta muualla

*  (Internet Archive)
Wiki Loves Earth

**Wiki Loves Earth** (**WLE**) on joka vuosi järjestettävä kansainvälinen valokuvauskilpailu. Kaikki kilpailuun osallistuvat kuvaavat oman maansa paikallista luontoa, ja lataavat kuvansa Wikimedia Commonsiin. Vuonna 2020 Wiki Loves Earth järjestettiin kahdeksannen kerran.

## Kilpailu eri vuosina

Wiki Loves Earth on järjestetty vuodesta 2013 lähtien. Vuodesta 2017 lähtien yli 30 maata on osallistunut kilpailuun.
 

### Eri vuosien voittajat

Tiedosto:Dawn on cloud nine.jpg|Vuoden 2013 voittaja
Tiedosto:Карпатский 05.jpg|Vuoden 2014 voittaja
Tiedosto:Shangrila Resorts.jpg|Vuoden 2015 voittaja
Tiedosto:Stopića Pećina2.jpg|Vuoden 2016 voittaja
Tiedosto:Ogoy island in winter.jpg|Vuoden 2017 voittaja
Tiedosto:Мыс Столбчатый. После заката.jpg|Vuoden 2018 voittaja
Tiedosto:Gebänderte Prachtlibelle auf Pusteblume am NSG Gülper See.jpg|Vuoden 2019 voittaja
Tiedosto:Chestnut-tailed starling - কাঠ শালিক.jpg|Vuoden 2020 voittaja
Tiedosto:Praia do Abano at Sunset.jpg|Vuoden 2021 voittaja - maisemakuvat.
Tiedosto:Доброе утро в лесу.jpg|Vuoden 2021 voittaja - lähikuvat.


## Lähteet

## Aiheesta muualla
Volusian piirikunta

**Volusian piirikunta** () on Yhdysvaltojen Floridan osavaltiossa sijaitseva piirikunta. Sen väkiluku oli 553&nbsp;284 vuonna 2019. Piirikunnan hallintokeskus on DeLandin kaupunki. Piirikunta perustettiin 29. joulukuuta 1854.

## Lähteet

## Aiheesta muualla
The Florida Project

**The Florida Project** on vuonna 2017 ensi-iltansa saanut slice of life -tyylinen draamaelokuva, jonka on ohjannut Sean Baker. Sen pääosia esittää Willem Dafoe, Brooklynn Prince, Bria Vinaite, Valeria Cotto, Christopher Rivera, ja Caleb Landry Jones. Dafoe sai roolistaan parhaan miessivuosan Oscar-, Golden Globe-, SAG- ja Bafta-ehdokkuudet.

## Näyttelijät

## Lähteet

## Aiheesta muualla
*
Jill Barklem

**Jill Barklem** () oli englantilainen lastenkirjailija ja lastenkirjojen kuvittaja. Hänet tunnetaan *[[Tiheikön väki]]* -kirjasarjastaan, jonka neljä ensimmäistä osaa julkaistiin vuonna 1980. Kirjoja on sittemmin myyty yli seitsemän miljoonaa kappaletta ja niitä on käännetty 13 kielelle.

Jill Barklem avioitui David Barklemin kanssa vuonna 1977. He saivat kaksi lasta. Jill Barklem kuoli keuhkokuumeeseen vuonna 2017.

## Suomennettuja teoksia
* 
* 
* 
* 
* 
* 
* 
* 

### Kokoelmat
* 
* 
* 
* 
* 

## Lähteet
Jamskovitsa

**Jamskovitsa** () on kylä Leningradin alueen Jaaman piirin Opoljan kunnassa Venäjällä. Se sijaitsee 2,5 kilometriä Opoljasta lounaaseen. Kylässä on 87 asukasta (vuonna 2017).

Jamskovitsan länsipuolella on sijainnut muinainen kumpuhautaryhmä, joka ei ole säilynyt. Kylä mainitaan ensimmäisen kerran Vatjan viidenneksen verokirjassa nimellä *Jamskaja Ves*. Sen 64 maatilaa olivat tuolloin jaamalaisten yhteisomistuksessa.

Peter von Köppenin mukaan vuonna 1848 Jamskovitsassa asui 386 venäläistä ja 36  savakkoa. Venäläiset kuuluivat Opoljan ortodoksiseen ja savakot Novasolkan luterilaiseen seurakuntaan. Kyläläiset olivat 1860-luvulle saakka tilanomistajien maaorjia. Jamskovitsassa oli ortodoksinen tsasouna.

1800-luvun lopussa Jamskovitsa kuului Opoljan volostiin. Vuonna 1899 kylässä oli 284 asukasta, joista 265 oli venäläisiä, 13 virolaisia ja 6 suomalaisia. Luterilaisia oli 17 henkeä. Jamskovitsan kyläkuntaan kuului myös lähellä sijainnut Juhkomon uudiskylä, joka oli suomalaisten asuttama.

Venäjän vallankumouksen jälkeen Jamskovitsa muodosti kyläneuvoston, joka kuului Opoljan ja sitten Jastrebinon volosteihin. Vuonna 1924 se liitettiin Opoljan, vuonna 1928 Kuurlan (ven. *Gurlevo*) ja toisen maailmansodan jälkeen uudestaan Opoljan kyläneuvostoon. Kylässä oli 343 asukasta vuonna 1928 ja 234 vuonna 1958.

## Lähteet
Hierapolis

**Hierapolis** (, ”Pyhä kaupunki”) voi viitata seuraaviin antiikin aikaisiin kaupunkeihin:

* Hierapolis, kaupunki Fryygiassa
* Hierapolis, kaupunki Fryygiassa, osa Fryygian pentapolista
* Hierapolis, kaupunki Isauriassa
* Hierapolis, kaupunki Kilikiassa
* Hierapolis, kaupunki Syyriassa
* Komana eli Hierapolis eli Khryse, kaupunki Kappadokiassa
Mary Lloyd Jones

**Mary Lloyd Jones** (s. 1934 Devils Bridge, Cardiganshire) on walesilainen kuvataiteilija. Lloyd Jones tähtäsi jo lapsuudessaan kuvataiteilijaksi ja pääsi taidekouluun heti perusopintojensa jälkeen. Hänen ensimmäinen näyttelynsä oli vuonna 1966 ja täysipäiväiseksi taiteilijaksi hän ryhtyi vuonna 1989. 

Inspiraatioita töihinsä Lloyd Jones on saanut lapsuusmaisemastaan jota luonnehtivat vanhat lyijykaivokset. Hänen omaelämäkertansa, nimeltään *No Mod Cons*, ilmestyi vuonna 2014.
Lloyd on työskennellyt residensseissä ympäri maailmaa ja hänellä on ollut 2000-luvulla säännöllisesti näyttelyitä.

## Lähteet

## Aiheesta muualla
* https://artuk.org/discover/artworks/search/actor:jones-mary-lloyd-b-1934
* https://marylloydjones.co.uk/
Rae (etunimi)

**Rae** on Suomessa käytetty etunimi, jota pidetään sukupuolineutraalina nimenä. Digi- ja väestötietoviraston mukaan se on kesäkuuhun 2020 mennessä ollut virallisena etunimenä noin 130 naisella ja noin 30–50 miehellä.

Suomen Rae-etunimi perustuu mahdollisesti suomen kielen *rae*-sanaan. Sen voi kuitenkin tulkita myös vierasperäiseksi nimeksi, sillä Rae-nimisiä on muuallakin kuin Suomessa. Juutalainen nimi Rae pohjautuu naisennimeen Raakel, joka useissa kielissä tunnetaan muodossa Rachel. Suomen Rae-nimi voi olla myös tätä perua. 

## Tunnettuja Rae-nimisiä
* Rae Allen (1926–2022), yhdysvaltalainen näyttelijä
* Rae Armantrout (s. 1947), yhdysvaltalainen runoilija
* Rae Dawn Chong (s. 1961), kanadalainen näyttelijä

## Lähteet

## Aiheesta muualla
* Etunimien taivutus: Rae (Kotimaisten kielten keskuksen verkkojulkaisu)
Ville Majava

**Ville Majava** (s. 23. huhtikuuta 1991 Raahe) on suomalainen uransa lopettanut pesäpalloilija. Majava pelasi kaudet 2013 ja 2016–2017 Superpesistä Pattijoen Urheilijoissa. Ykköspesistä Majava pelasi Haapajärven Pesä-Kiiloissa, Kempeleen Kirissä ja Ylivieskan Kuulassa. Majava pelasi ulkokentällä polttolinjassa tai kopparina  ja sisäpelissä vaihtajana.

Majava pelasi urallaan 64 Superpesiksen runkosarjan ottelua. Näissä hän löi neljä kunnaria ja kymmenen tavallista juoksua, toi 37 juoksua ja keräsi 213 kärkilyöntiä. Majava pelasi urallaan myös seitsemän Superpesiksen ylempää pudotuspeliottelua. Näissä hän on löi yhden juoksun. Majava on pelannut urallaan viisi Superpesiksen karsintasarjan ottelua. Näissä hän on tuonut kahdeksan juoksua ja kerännyt 22 kärkilyöntiä.

## Lähteet
Kuutta

**Kuutta** () on kylä Leningradin alueen Jaaman piirin Opoljan kunnassa Venäjällä. Se sijaitsee 8 kilometriä Opoljasta koilliseen. Kylässä on 56 asukasta (vuonna 2017).

Opoljan pogostaan kuulunut Kuutta mainitaan Vatjan viidenneksen verokirjassa vuonna 1500. Peter von Köppenin mukaan vuonna 1848 siellä asui 150 venäläistä ja 31  savakkoa. Venäläiset kuuluivat Kerstovan ortodoksiseen ja savakot Novasolkan luterilaiseen seurakuntaan. Kyläläiset olivat 1860-luvulle saakka tilanomistajien maaorjia.

1800-luvun lopussa Kuutta kuului Opoljan volostin Läylikän kyläkuntaan. Vuonna 1899 kylässä oli 284 asukasta, joista 135 oli venäläisiä, 10 suomalaisia ja 9 ”sekoittuneita”. Luterilaisia oli 10 henkeä.

Venäjän vallankumouksen jälkeen Kuutta muodosti kyläneuvoston, joka kuului ensin Opoljan ja sitten Jastrebinon volostiin. Vuonna 1924 se liitettiin Kuurlan (ven. *Gurlevo*) ja toisen maailmansodan jälkeen Opoljan kyläneuvostoon. Kuutassa oli 187 asukasta vuonna 1928 ja 76 vuonna 1958.

Kylän läpi kulkee Pietarista Viron rajalle johtava valtatie M-11 Narva.

## Lähteet
Notopterinae

**Notopterinae** on toinen teräkalojen (Notopteridae) kalaheimon alaheimoista. Siihen kuuluu kaksi sukua,  *[[Notopterus]]* ja *[[Chitala]]*, joissa on yhteensä seitsemän lajia. Niitä tavataan ainoastaan Aasiasta.

## Lähteet
Jim Uhls

**Jim Uhls** on yhdysvaltalainen käsikirjoittaja, joka tunnetaan kirjoitustöistään elokuvissa *[[Fight Club]]* (1999) ja *[[Jumper]]* (2008). Hän valmistui Drake Universitystä vuonna 1979.

## Filmografia
* *[[Fight Club]]* (1999)
* *[[Jumper]]* (2008)

## Aiheesta muualla
*
Piikkikaniinikala

**Piikkikaniinikala** (*Siganus spinus*) on kaniinikalojen (Siganidae) heimoon kuuluva merivesissä elävä kalalaji, jota pidetään myös akvaariossa. Sen kuvasi tieteelle Carl von Linné vuonna 1758.

## Koko ja ulkonäkö

Piikkikaniinikala kasvaa yleensä noin 18 senttimetrin mittaiseksi ja korkeintaan 28 senttimetrin mittaiseksi. Selkäevässä on 13 piikkiruotoa ja kymmenen nivelruotoa, peräevässä seitsemän piikkiruotoa ja yhdeksän nivelruotoa.

## Levinneisyys ja elinympäristö
Piikkikaniinikalaa tavataan Tyynellämerellä Afrikasta, Aasiasta ja Oseaniasta. Lajin elinympäristöä ovat koralliriutat. Kansainvälinen luonnonsuojeluliitto IUCN on luokitellut piikkikaniinikalan elinvoimaiseksi lajiksi.

## Ravinto ja elintavat
Piikkikaniinikala on suurimmaksi osaksi kasvissyöjä. Se käyttää ravinnokseen vedenpohjassa kasvavia leviä ja joskus muitakin vesikasveja sekä kasvi- ja eläinplanktonia. Piikkikaniinikala elää pienissä, enintään kymmenen yksilön parvissa 24–28 °C:n lämpöisissä vesissä korkeintaan 50 metrin syvyydessä.

## Lähteet
Dr20

**Dr20** on North Rail Oy:n (ennen Operail Finlandin) käytössä oleva dieselveturi. Veturit ovat General Electricin suunnittelemia ja turkkilaisen Tülomsaş-yhtiön valmistamia. Niiden mallimerkintä on PowerHaul PH37ACai. Kyseiset veturit ovat uudenveroisia, sillä alun perin niiden oli määrä mennä saksalaisen Heavy Haul Power Internationalin käyttöön. Veturit olivat varastoituna Cottbusissa Saksassa ennen niiden toimittamista tehtaalle Turkkiin muutostöitä varten. Ennen Suomeen saapumista vetureiden telit vaihdettiin leveäraiteisiksi ja vetureihin asennettiin suomalainen JKV-laitteisto.

Kaksi ensimmäistä veturia toimitettiin Hangon satamaan 23. kesäkuuta 2020. Veturit laivattiin Turkista Suomeen Gibraltarille rekisteröidyllä M/S *Accum* -aluksella. Kolme seuraavaa veturia toimitettiin Hangon satamaan 15. syyskuuta 2020. Seuraavat kaksi veturia saapuivat Hankoon 9. tammikuuta 2021 M/S *Rochefort* -aluksella. Viimeiset kaksi veturia toimitettiin Hangon satamaan 28. maaliskuuta 2021 M/S *Aramis* -aluksella.

Veturit tulivat alun perin Operail Finlandin käyttöön. Vetureille tehtiin Suomessa hyväksyntätestauksia ennen käyttöönottoa kaupallisessa liikenteessä. Kaupallinen liikenne aloitettiin 3. marraskuuta 2020 hiilikuljetuksissa Vainikkalan raja-asemalta Hangon Lappohjaan. Helmikuussa 2023 Dr20-veturit siirtyivät omistajanvaihdoksessa North Rail Oy:lle. Alkuvuodesta 2024 vetureihin lisättiin pidennetyt pakoputket veturien likaantumisen estämiseksi.

## Luettelo Dr20-vetureista

## Lähteet

## Aiheesta muualla
Läylikkä

**Läylikkä** () on kylä Leningradin alueen Jaaman piirin Opoljan kunnassa Venäjällä. Se sijaitsee Solkanjoen yläjuoksulla kaksi kilometriä Opoljasta koilliseen. Kylässä on 141 asukasta (vuonna 2017).

Opoljan pogostaan kuulunut Läylikkä mainitaan Vatjan viidenneksen verokirjassa vuonna 1500. Kylän lähellä käytiin Liivinmaan sodan aikana vuonna 1582 venäläisten voittoon päättynyt taistelu ruotsalaisia vastaan.

Peter von Köppenin mukaan vuonna 1848 Läylikässä asui 498 venäläistä ja 31  savakkoa. Venäläiset kuuluivat Opoljan ortodoksiseen ja savakot Novasolkan luterilaiseen seurakuntaan. Läylikän talonpojat olivat 1860-luvulle saakka tilanomistajien maaorjia. Kylän pohjoispuolella sijaitsi 1800-luvulla rakennettu kartano.

1800-luvun lopussa Läylikkä, Kuutta, Novesi ja Valja muodostivat Läylikän kyläkunnan, joka kuului Opoljan volostiin. Vuonna 1899 Läylikässä oli 354 asukasta, joista 336 oli venäläisiä ja 18 suomalaisia. Luterilaisia oli 18 henkeä.

Venäjän vallankumouksen jälkeen Läylikkä muodosti kyläneuvoston, joka kuului ensin Opoljan ja sitten Jastrebinon volostiin. Vuonna 1928 se liitettiin Kuurlan (ven. *Gurlevo*) ja toisen maailmansodan jälkeen Opoljan kyläneuvostoon. Kylässä oli 375 asukasta vuonna 1928 ja 160 vuonna 1958.

Kylässä sijaitsee Opoljan maatalousyrityksen karjatila. Sen läpi kulkee Pietarista Viron rajalle johtava valtatie M-11 Narva.

## Lähteet
Xenomystinae

**Xenomystinae** on toinen teräkalojen (Notopteridae) kalaheimon alaheimoista. Siihen kuuluu kaksi sukua,  *[[Papyrocranus]]* ja *[[Xenomystus]]*, joissa on yhteensä kolme lajia. Niitä tavataan ainoastaan Afrikasta.

## Lähteet
Fintiaanit

**Fintiaanit** () ovat amerikansuomalaisten ja Pohjois-Amerikan intiaanien yhteisten jälkeläisten muodostama kansanryhmä Isojenjärvien seuduilla Yhdysvaltain ja Kanadan rajan tuntumassa.

Fintiaanien asuma-alue ulottuu lännessä Pohjois-Minnesotasta Wisconsinin ja Yläjärven kautta Michiganin Yläniemimaalle ja Kanadan Ontarioon. Useimmat heistä asuvat pienissä kylissä. Heillä on omaperäinen kulttuuri, ja jotkut heistä puhuvat odžibwan kieltä, joka on heidän alkuperäinen intiaanikielensä. Suomen kieltä kylissä ei enää kuule. Monella fintiaanilla on kuitenkin suomalainen sukunimi, sillä alkuperäiset suomalaissiirtolaiset olivat miehiä. Suomalaisia ja intiaaneja yhdistävät metsä, viina ja sauna.

Useimmat fintiaanit ovat melko köyhiä. Heidän työllisyystilanteensa on vaikea, ja alkoholismi on yleistä. Valtaosa saa elantonsa työskentelemällä kasinolla.

## Katso myös

* Amerikansaamelaiset 

## Lähteet

## Kirjallisuutta

*
Juggernaut: Alpha

***Juggernaut: Alpha*** on yhdysvaltalaisen progressiivisen metalliyhtye Peripheryn kolmas studioalbumi. Se on ensimmäinen osa tupla-albumia, jonka toinen osa on *Juggernaut: Omega*. Tupla-albumi julkaistiin 27. tammikuuta 2015 Sumerian Recordsin kautta. *Juggernaut: Alpha* debytoi sijalla 22 Yhdysvaltain ''Billboard'' 200 -listalla.

## Vastaanotto
Myönteisessä arvostelussaan *Exclaim!*-lehdelle Calum Slingerland kirjoitti, kuinka ”*Alpha* on kahdesta levystä kirkkaampi ja pidempi, vaihdellen toteutuksessaan kävelemällä tiukkaa linjaa haastavien, progressiivisten hetkien ja luoksensapäästävyyden välillä. Hän viittasi kappaleen ”Heavy Heart” ”huimiin kertosäkeisiin ja mieleenpainuviin koukkuihin”, ja kuinka levyn nimikkokappale ”korostaa ryhmän lisääntyneitä pyrkityksiä lisätä vaikutteita metallin ulkopuolelta”.

## Kappalelistaus
Kaikki sanoitukset ja musiikki ovat Peripheryn tekemiä.

## Kokoonpano
#### Periphery
* Spencer Sotelo – laulu
* Misha Mansoor – kitara
* Jake Bowen – kitara
* Mark Holcomb – kitara
* Adam ”Nolly” Getgood – basso
* Matt Halpern – rummut

#### Tuotanto
* Periphery – tuotanto
* Spencer Sotelo – tuotanto (vain laulu)
* Adam ”Nolly” Getgood – tekniikka, sekoittaminen
* Taylor Larson – lisätekniikka (Oceanic Recording)
* Ernie Slenkovic – lisätekniikka (Oceanic Recording)
* Eric Emery – lisäsuunnittelu (Emery Recording Studios)
* Ermin Hamidovic – masterointi

#### Taide ja suunnittelu
* Justin Randall – kannen kuva
* Tim Swim – lisäkuva
* Daniel McBride – ulkoasu, suunnittelu

### Studiot
* Oceanic Recording – tekniikka
* Emery Recording Studios – tekniikka
* Top Secret Audio – miksaus
* Systematic Productions – masterointi

## Lähteet

## Aiheesta muualla
* ''Juggernaut: Alpha''  Century Media Recordsissa
* ''Juggernaut: Alpha'' Roadrunner Recordsissa
* ''Juggernaut: Alpha'' Sumerian Recordsissa
Jan Eriksson (jääkiekkoilija, 1956)

**Jan Eriksson** (s. 17. syyskuuta 1956 Tukholma) on ruotsalainen jääkiekkoilija, pelipaikaltaan laitahyökkääjä. Hän edusti Ruotsia alle 20-vuotiaiden MM-kilpailuissa. Kotimaassaan hän edusti Brynäs IF:ää kausina 1973–1979, Södertälje SK:ta kausina 1979–1983, Västra Frölunda HC:ta kausina 1984–1986 ja IK Täljeä kaudella 1986–1987. Hän pelasi Sveitsissä HC Ambri-Piottan joukkueessa kauden 1983–1984. Hän voitti Ruotsin-mestaruuden vuosina 1976 ja 1977.

## Lähteet